32006D0241
L 088/63
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 март 2006 година
относно определени защитни мерки по отношение на някои продукти от животински произход, с изключение на рибни продукти с произход от Мадагаскар
(нотифицирано под номер C(2006) 888)
(текст от значение за ЕИП)
(2006/241/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22 от нея,
като има предвид, че:
(1)
Решение 97/517/ЕО на Комисията от 1 август 1997 г. относно някои защитни мерки по отношение на някои продукти от животински произход, с изключение на рибни продукти с произход от Мадагаскар (2) беше съществено изменено (3). Поради нуждата от яснота и последователност посоченото решение следва да бъде кодифицирано.
(2)
Инспекциите от страна на Общността в Мадагаскар установиха, че са налице сериозни несъответствия във връзка с инфраструктурата и хигиената в месопреработвателните предприятия, както и че няма достатъчно гаранции за ефективността на контрола, осъществяван от компетентните органи. Управлението на ветеринарното здраве в Мадагаскар показва сериозни несъответствия и неприлагане на правилата на Общността. Съществува потенциален риск за общественото здраве по отношение на продукцията и преработката на животински продукти, с изключение на рибните продукти с произход от тази страна.
(3)
Вносът на продукти с животински произход от Мадагаскар, с изключение на вноса на рибни продукти, не може да бъде разрешен до момента, до който не бъде гарантирано, че не съществуват повече рискове.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Настоящото решение следва да бъде прилагано за продукти от животински произход, с изключение на рибни продукти с произход от Мадагаскар.
Член 2
Държавите-членки следва да забранят вноса на продуктите, отбелязани в член 1.
Член 3
Решение 97/517/ЕО се отменя.
Позоваванията на отмененото решение се считат за позовавания на настоящото решение и се четат съобразно таблицата на съответствието в приложение II.
Член 4
Адресати на настоящото решение са държавите-членки.
Съставено в Брюксел на 24 март 2006 година.